
          member of
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 

Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 

Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
           
Αρ. Πρωτοκόλλου: 
            Αθήνα, 24 Μαΐου  2019
ΠΡΟΣ:
Υπουργό Εθνικής Άμυνας κ. Ευάγγελο Αποστολάκη
                 Αναπληρωτή Υπουργό  Εθνικής Άμυνας κ. Πάνο Ρήγα
                 ΕΓΑ/ΓΕΣ
ΚΟΙΝ :      ΕΓΑ/ΓΕΕΘΑ - ΕΓΑ/ΓΕΝ - ΕΓΑ/ΓΕΑ

                 Στρατιωτικοί συντάκτες

	ΘΕΜΑ:
	Λειτουργία Πρότυπου Ιατρείου Μαστού στο 404 ΓΣΝ Λάρισας



1. Στο πλαίσιο  της διαρκούς ανάπτυξής του, το 404 Γενικό Στρατιωτικό Νοσοκομείο Λάρισας,  μετά από απόφαση του Αρχηγού ΓΕΣ Αντιστρατήγου Γεωργίου Καμπά, οργάνωσε και έθεσε σε λειτουργία Πρότυπο Ιατρείο Μαστού που παρέχει ολοκληρωμένες υπηρεσίες πρόληψης, διάγνωσης και θεραπείας των παθήσεων της γυναίκας που σχετίζονται με το Μαστό.  

2. Υπεύθυνη του ιατρείου το οποίο θα λειτουργεί κάθε Τρίτη 10:00 - 12.30 το πρωί, τοποθετήθηκε η Γενική Χειρουργός, Αρχίατρος, Ι. Κωνσταντιάδου, η οποία είχε βραβευθεί στο 26ο Ιατρικό Συνέδριο Ενόπλων Δυνάμεων, το 2016 στη Θεσσαλονίκη, για την αντιμετώπιση γιγαντιαίου καρκινώματος μαστού.
3. Η Πανελλήνια Ομοσπονδία Ενώσεων Στρατιωτικών - Π.ΟΜ.ΕΝ.Σ., συγχαίρει τον Αρχηγό ΓΕΣ, για την απόφαση του με την οποία αποδεικνύει για ακόμη μία φορά στην πράξη, το ενδιαφέρον του για τα στελέχη των Ενόπλων Δυνάμεων.

4. Η Ομοσπονδία θα συνεχίσει να στηρίζει κάθε ανάλογη πρωτοβουλία η οποία θα δίνει τη δυνατότητα στα στελέχη των Ενόπλων Δυνάμεων να αντιμετωπίζουν το μέλλον με μεγαλύτερη αισιοδοξία, ευελπιστώντας ότι η Στρατιωτική Ηγεσία των Ενόπλων Δυνάμεων, θα είναι αρωγός στην προσπάθεια επίλυσης δίκαιων θεμάτων που αφορούν την Μέριμνα Προσωπικού για το εν ενεργεία στρατιωτικό προσωπικό. 

  5. Χειριστής θέματος: Αντιπρόεδρος Μέριμνας Προσωπικού, Επισμηναγός (ΤΣΕ) Νικόλαος Παναγιωτίδης, τηλ. 6983503377.
                                             Μετά τιμής

                                Για το Διοικητικό Συμβούλιο
	Ο Πρόεδρος
	Ο Γενικός Γραμματέας

